TASCO แจงไม่ใช่จำเลยคดี “ฟอกเงิน” ข้ามชาติ แต่ยังไร้แนวทางสางปมพัวพัน
TASCO ชี้แจงกรณีมีการรายงานข่าวว่ามีการพัวพันในคำฟ้องคดีอาญาของประเทศสหรัฐอเมริกา โดยยืนยันไม่ได้ถูกกล่าวหาในฐานะจำเลยของการฟ้องร้องดังกล่าว
TASCO ชี้แจงกรณีมีการรายงานข่าวว่ามีการพัวพันในคำฟ้องคดีอาญาของประเทศสหรัฐอเมริกา โดยยืนยันไม่ได้ถูกกล่าวหาในฐานะจำเลยของการฟ้องร้องดังกล่าว
19 ส.ค. 2564

นายชัยวัฒน์ ศรีวรรณวัฒน์ กรรมการผู้จัดการใหญ่ บริษัท ทิปโก้แอสฟัลท์ จำกัด (มหาชน) หรือ TASCO ผู้ประกอบธุรกิจผลิตและจำหน่ายผลิตภัณฑ์ยางมะตอย เพื่อใช้ในงานก่อสร้างและซ่อมบำรุงทาง เปิดเผยว่า กรณีมีข่าวว่าบริษัทมีส่วนพัวพันในคำฟ้องคดีอาญาของประเทศสหรัฐอเมริกาต่อนักธุรกิจชาวอเมริกันนั้น บริษัทยืนยันไม่ได้ถูกกล่าวหาในฐานะจำเลยของการฟ้องร้องในครั้งนี้
โดยรายการที่เกี่ยวข้องกับบริษัท PDVSA ที่ปรากฏในข่าวเป็นหัวข้อที่ทางบริษัทฯ และ US State Department ได้มีการติดต่อกัน ตั้งแต่เดือนสิงหาคม 2563
ทั้งนี้ บริษัทฯ ยืนยันว่าบริษัทฯ ได้ยุติความสัมพันธ์กับบริษัท PDVSA ตามข้อร้องขอของ US State Department โดยมีผลตั้งแต่เดือนพฤศจิกายน 2563
 